cyanic-selkie/wikianc huggingface dataset:
Πολιά Έβρου
Γεωγραφία
Το χωριό είναι χτισμένο σε ένα επικλινές μέρος και η περιοχή του είναι κατά πλειοψηφία πεδινή. Έξω από το χωριό, διέρχεται ο Ερυθρόποταμος, ο οποίος είναι παραπόταμος του Έβρου, και έχει τις πηγές του στο βουλγαρικό έδαφος. Το χωριό περιβάλλεται από τα χωριά Αλεποχώρι, Αβδέλλα και Λάδη, και απέχει 28 χιλιόμετρα από το Διδυμότειχο, με το οποίο συνδέεται οικονομικά.
Σύμφωνα με το Πρόγραμμα «Καλλικράτης», μαζί με το Αλεποχώρι αποτελούν την τοπική κοινότητα Αλεποχωρίου που ανήκει στη δημοτική ενότητα Μεταξάδων του δήμου Διδυμοτείχου και σύμφωνα με την απογραφή 2011 έχει πληθυσμό 128 κατοίκους.
Ιστορία
Σύμφωνα με την τοπική παράδοση ιδρύθηκε τη δεκαετία του 1760 από Τούρκους και με την ανταλλαγή πληθυσμών του 1923 κατοικήθηκε από Θράκες πρόσφυγες της Ανατολικής Θράκης και κυρίως από το χωριό Τσόγγαρα της περιοχής των Σαράντα Εκκλησιών, ωστόσο το έτος ίδρυσης του οικισμού είναι άγνωστο και για την δημιουργία της Πολιάς υπάρχουν δύο εκδοχές.
Η πρώτη εκδοχή, η οποία είναι η πιο παραδοσιακή εκδοχή, για τη δημιουργία της Αβδέλλας και της Πολιάς, αναφέρει ότι στο Αλεποχώρι, τη νύφη που θα παντρευόνταν την Κυριακή το βράδυ την έπαιρνε ο Τούρκος. Την κρατούσε τρεις ημέρες κι ύστερα την έδινε στο γαμπρό. Το γεγονός αυτό είχε γίνει ο φόβος και ο τρόμος και η πιο εξευτελιστική πράξη σε κάθε νέο ζευγάρι που παντρευόταν. Η νύφη περνούσε μαρτυρικές ώρες ομαδικού βιασμού και βιασμού της προσωπικότητάς της. Αυτό διήρκησε για πολλά χρόνια. Κάποια στιγμή όμως οι νέοι του χωριού δεν άντεξαν περισσότερα.
Συννενοήθηκαν και αποφάσισαν, μια επιτροπή από τρεις νεαρούς, να ξεκινήσει από το χωριό και να φτάσει στην Κωνσταντινούπολη, όπου ήταν η έδρα του Σουλτάνου. Μέσω των τουρκικών φυλακίων και χωριών μπαίνοντας στην Ανατολική Θράκη μετά από πολλές μέρες έφτασαν στην Κωνσταντινούπολη. Την ημέρα που έφτασαν στην Πόλη, λέει η παράδοση, γινόταν μια εκδήλωση όπου θα παρευρισκόταν ο Σουλτάνος. Οι άκρες του δρόμου ήταν γεμάτη κόσμο. Πήγαν σ’ ένα Αρμένη στην Κωνσταντινούπολη και ζήτησαν συμβολή τι να κάνουν για να απαλλαγούν από αυτή τη συνήθεια. Ο Αρμένης τους εσυμβούλεψε να πάρουν από ένα μαγκάλ ι κάρβουνα αναμμένα, να τα βάλλουν επάνω στο κεφάλι και να γυρίζουν. «Ο Σουλτάνος θα σας καλέσει τους είπε και θα του μιλήσετε», τους είπε. Πράγματι τους κάλεσε ο Σουλτάνος και τους ρώτησε γιατί έχουν τα μαγκάλια στο κεφάλι. Εκείνοι του είπαν: «Βασιλιά μου, όπως καίει η φωτιά στο μαγκάλι, έτσι καίει και το δικό μας το κεφάλι». Και του διηγήθηκαν τι γινότανε και τι τραβούσαν.
Εξαγριώθηκε τότε ο Σουλτάνος και διέταξε έναν Τούρκο αξιωματικό με ισχυρή φρουρά να επισκεφθεί το χωριό και αν πράγματι συνέβαινε αυτό που του διηγήθηκαν να τους τιμωρήσει. Την ώρα που ετοιμάστηκαν να φύγουν οι νέοι αφού τον ευχαρίστησαν, τους ζήτησε να του λύσουν την απορία, πως κατόρθωσαν να φτάσουν στην Πόλη, χωρίς να γίνουν αντιληπτοί από τα τουρκικά φυλάκια. Εκείνοι του είπαν πως ήρθαν με πολλές προφυλάξεις, κρυβόμενοι και παραπλανώντας τους στρατιώτες με διάφορους πονηρούς τρόπους. Τότε ο Σουλτάνος τους αποκάλεσε «τιλκίκ» (αλεπούδες) και από τότε το χωριό πήρε την τουρκική ονομασία: «Τιλκίκιοϊ».
Όταν επέστρεψαν οι νέοι στο χωριό, διηγήθηκαν τα πάντα στους συγχωριανούς και περίμεναν την άφιξη του Τούρκου αξιωματικού με την φρουρά του για να ερευνήσει το θέμα. Εκείνος ήρθε μεταμφιεσμένος ως καπνέμπορος και τους είπε ότι εμείς στα χωριά μας κάνουμε αυτά και αυτά τους «γκιαούρηδες». Εκείνοι ξεθάρρεψαν και του είπαν ότι κάνουν ακόμη χειρότερα. Γύρισε ο αντιπρόσωπος στην Εντρινέ (Αδριανούπολη) και έκαμε αναφορά στο Σουλτάνο.
Ο Σουλτάνος έστειλε στρατό και έκαψαν όλο το χωριό Γκιουνεκλή. Δεν έμεινε κανένας Τούρκος. Έμειναν μόνον οι Έλληνες που έχτισαν το Αλεποχώρι (Τιλκίκογιου) δηλαδή χωριό των πονηρών (Τιλκί= αλεπού).
Δύο γέροι Τούρκοι κατάφεραν να διαφύγουν. Ο «Ακσακάλ» που σημαίνει «άσπρα γενιά» και ο «Αμπντουλάχ». Αυτοί έφυγαν και ίδρυσαν αντίστοιχα τα χωριά «Ακσακάλ»-(Πολιά) και «Αμπντούλα»-(Αβδέλλα).
Ωστόσο υπάρχει και η δεύτερη εκδοχή, όπου αναφέρεται ότι η τουρκική κυβέρνηση εγκαθίστησε στην περιοχή Διδυμοτείχου πρόσφυγες απ’ την Ανατολή και το Πακιστάν (τους λεγόμενους ματζήρηδες), οι οποίοι ίδρυσαν τουρκικά χωριά όπως την Κυανή (Τσιαουσλί), τη Σαύρα (Σουμπάσκιοϊ), το Αβδουλάκι (τη σημερινή Αβδέλλα), το Ελαφοχώρι, την Πολιά και άλλα.
Νεότερη ιστορία
Μέχρι το 1922, οι κάτοικοι του χωριού ήταν μόνο Τούρκοι. Μετά τη Μικρασιατική Καταστροφή, ήρθαν και εγκαταστάθηκαν οι πρώτοι Έλληνες που προέρχονταν από την Ανατολική Θράκη, τη Βουλγαρία και τα γειτονικά χωριά Λάδη και Μεταξάδες.
Στην Πολιά σήμερα κατοικούν μόνιμα περίπου 150 άνθρωποι και η σύνθεση του χωριού έχει αλλάξει ριζικά, καθώς με την ανταλλαγή πληθυσμών οι Τούρκοι αποχώρησαν στην Τουρκία, εκτός από πέντε οικογένειες. Στη θέση τους έχουν εγκατασταθεί Ρομά που μιλούν μια διάλεκτο της τουρκικής γλώσσας και διατηρούν τα ήθη και έθιμα των αποχωρισμένων Τούρκων.
Παραπομπές
Κατηγορία:Χωριά του νομού Έβρου Κατηγορία:Δήμος Διδυμοτείχου
Νόρμπιτ
Το Νόρμπιτ (αγγλικά: Norbit) είναι μια αμερικάνικη κωμωδία του 2007 σκηνοθετημένη από τον Μπράιαν Ρόμπινς. Πρωταγωνιστούν οι Έντι Μέρφι και η Θάντι Νιούτον. Παραγωγοί είναι οι Davis Entertainment και Tollin/Robbins Productions. Στην ταινία επίσης πρωταγωνιστούν οι Τέρρι Κρους, Κλίφτον Πάουελ, Λέστερ "Ράστα" Σπάιτ, Έντι Γκρίφιν, Κατ Ουίλιαμς, Μάρλον Ουάιανς, και η Κούμπα Γκούντινγ Τζ. Κυκλοφόρησε από την Dreamworks S.K.G. στις 9 Φεβρουαρίου 2007.
Η ταινία έλαβε ένα Ακαδημαϊκό Βραβείο για το μέικ-απ και επίσης η ταινία έλαβε πολλαπλές "νίκες" στα Χρυσά Βραβεία Βατόμουρου. Παρ´όλο που έλαβε αρνητικές κριτικές, ήταν εμπορική επιτυχία.
Πλοκή
Ο Νόρμπιτ Άλμπερτ Ράις (Έντι Μέρφι) ξεκινάει το έργο αφηγούμενος πως είναι ορφανός, και οι γονείς τον πέταξαν έξω από το αυτοκίνητο μπροστά από Χρυσό Γούοντον ένα ορφανοτροφείο όπως επίσης και μαγειρείο. Ο κύριος Γουόνκ (Έντι Μέρφι) τον βρίσκει την άλλη μέρα και τον παίρνει μέσα, ισχυριζόμενος πως κανείς δεν θα ήθελε ένα "μαύρο και άσχημο μωρό". Ο Νόρμπιτ και η φίλη-συνεργάτρια του Κέιτ Τόμας (Θάντι Νιούτον) ήταν πολύ καλοί φίλοι μέχρι που "παντρεύτηκαν" σαν παιδιά στο ορφανοτροφείο αλλά μια μέρα, χωρίστηκαν όταν η Κέιτ υιοθετήθηκε. Στο ορφανοτροφείο υπήρχε μονός αριθμός παιδιών έτσι ο Νόρμπιτ έμεινε για λίγο μόνος. Λίγο αργότερα, καθώς εκφοβιζόταν από δίδυμα στο δημοτικό σχολείο, ο Νόρμπιτ σώζεται από την Ρασπιούσα Λάτιμορ, μια παχιά, εγωκεντρική, δεσποτικό και μάταιο κορίτσι που δείχνει μια στιγμιαία συμπάθεια και τον κάνει αγόρι της. Τον προστατεύει από άλλα παιδιά και τον κάνει να νιώθει σαν να είναι σε πραγματική οικογένεια. Όσο μεγαλώνουν μαζί η Ρασπιούσα γίνεται πιο κακιά, πιο παχιά και σκληρότερη κυριαρχώντας κάθε πλευρά της ζωής του Νόρμπιτ.
Τελικά παντρεύονται - εν μέρει επειδή η Ρασπιούσα (Έντι Μέρφι) πιέζεται από τρεις χοντρούς, μυώδης αδερφούς τον Μεγάλο Μαύρο Τζακ (Τέρι Κρους), τον Μπλε (Λέστερ "Ράστα" Σπάιτ), και τον Ερλ (Κλίφτον Πάουελ, τους οποίους φοβάται όλη η πόλη (εκτός από τον κύριο Γουόνγκ). Η Ρασπιούσα και οι αδερφοί της διευθύνουν την τοπική κατασκευαστική εταιρία όπου ο Νόρμπιτ εργάζεται ως φύλακας βιβλίων. Επίσης διευθύνουν μια 'ασφαλιστική' επιχείρηση η οποία είναι διάσημη στους τοπικούς προμηθευτές. Καθ´όλη τους τη ζωή μαζί, η Ρασπιούσα κακομεταχειρίζεται, προσβάλλει, και κυριαρχεί τον Νόρμπιτ έτσι ώστε να είναι σίγουρη πως τον κρατάει όλο για τον εαυτό της, και τελικά αρχίζει να τον απατάει ερωτοτροπώντας με τον δάσκαλο κλακέτων της τον Μπάστερ Πέρκινς (Μάρλον Ουάιανς), που πηγαίνει μόνο μαζί της έτσι ώστε τα αδέρφια της να χρηματοδοτήσουν το βίντεο κλακέτων του.
Ο Νόρμπιτ παρουσιάζει ένα κουκλοθέατρο για τα παιδιά στο ορφανοτροφείο όπου εκτονώνει όλο τον θυμό που είχε με τη Ρασπιούσα αλλά τότε βλέπει την Κέιτ για πρώτη φορά μετά από χρόνια. Άναυδος από αυτήν, η στοργή για αυτήν επιστρέφει. Τότε ο Νόρμπιτ εκφράζει την απογοήτευση του όταν βλέπει πως είναι αρραβωνιασμένη με τον Ντιόν Χιούς (Κούμπα Γκούντινγκ Τζ.), έναν ύπουλο επιχειρηματία. Τελικά ο Νόρμπιτ με τη βοήθεια των νταβατζήδων φίλων του τον Πάπα Χριστό (Έντι Γκρίφιν) και τον Κύριο Ελέησον (Κατ Ουίλιαμς) και τους άλλους κατοίκους της πόλης, η Κέιτ ερωτεύεται τον Νόρμπιτ. Η Ρασπιούσα μαθαίνει για αυτό ενώ οδηγάει για την εκκλησία ενώ η Κέιτ και ο Νόρμπιτ κάνουν πρόβα για τον γάμο της Κέιτ.
Αφού οι Λάτιμορ είναι έτοιμοι να σκοτώσουν τον Νόρμπιτ τους σταματούν οι κάτοικοι της πόλης που είναι οπλισμένοι να υπερασπιστούν τον Νόρμπιτ και να εκδικηθούν τους Λάτιμορρ. Στην μάχη που ακολούθησε η Ρασπιούσα παλεύει μέσα στο πλήθος (χρησιμοποιώντας ένα φτυάρι για όπλο), αλλά τη στιγμή που ετοιμάζεται να σκοτώσει τον Νόρμπιτ με το φτυάρι, ο κύριος Γουόνγκ βγαίνει και καρφώνει την Ρασπιούσα στον πισινό. Αφού η Ρασπιούσα και τα αδέρφια της κυνηγιούνται έξω από την πόλη από τον όχλο, δεν τους ξαναβλέπει κανείς στην πόλη.
Ο Νόρμπιτ και η Κέιτ αγοράζουν το ορφανοτροφείο και παντρεύονται κάτω από το δέντρο που παντρεύτηκαν σαν παιδιά. Η Ρασπιούσα και τα αδέρφια της δραπετεύουν στο Μεξικό και ανοίγουν το κλαμπ Ελ Ρωγόπολις όπου η Ρασπιούσα γίνεται η πιο διάσημη και προσοδοφόρα στρίπερ.
Αποδοχή
Η Μετακριτική έδωσε στην ταινία ένα σκορ 27 βασισμένο σε 26 κριτικές που ήταν γενικά δυσμενείς.
Box Office
Παρ'όλο που η ταινία ήταν αυστηρά πλακοστρωμένη, το Νόρμπιτ είχε επιτυχία στο box office. Η ταινία απέφερε 34.2 εκατομμύρια δολάρια στις Ηνωμένες Πολιτείες.
Ηχητική ζώνη ταινίας
Το "Don't Cha" εκτελεσμένο από τις Κούκλες Pussycat χρησιμοποιήθηκε στην ταινία, αλλά δεν εμφανίζεται στο άλμπουμ του soundtrack.
To τραγούδι "Αυτή τη Νύχτα, Γιορτάζω Την Αγάπη Μου" που τραγουδήθηκε από το γαμήλιο πάρτυ του Νόρμπιτ και της Ρασπιούσα δεν παρουσιάζεται στο άλμπουμ του soundtrack.
Επευφημίες
Το Νόρμπιτ προτάθηκε για 8 Χρυσά Βραβεία Βατόμουρου συμπεριλαμβανομένου της Χειρότερης Εικόνας, και κέρδισε 3 βραβεία, όλα για τον Έντι Μέρφι στο ρόλο των τριών διαφορετικών χαρακτήρων. Η ταινία προτάθηκε επίσης για ένα Ακαδημαϊκό Βραβείο για το Καλύτερο Μέικ-Απ.
Ακαδημαϊκά Βραβεία
Παραπομπές
Κατηγορία:Ταινίες του 2007 Κατηγορία:Αμερικανικές ταινίες Κατηγορία:Ταινίες παραγωγής DreamWorks Κατηγορία:Αμερικανικές κωμικές ταινίες Κατηγορία:Αγγλόφωνες ταινίες Κατηγορία:Ταινίες γυρισμένες στην Καλιφόρνια
2759 Ιδομενεύς
Ο Ιδομενεύς (Idomeneus) είναι ένας αστεροειδής της Τρωικής Ομάδας του Δία (ηγούμενο μέλος), με απόλυτο μέγεθος (όπως ορίζεται για το Ηλιακό Σύστημα) 9,861. Ανακαλύφθηκε το 1980 από τον Αμερικανό αστρονόμο Έντουαρντ Μπόουελ, που παρατηρούσε από την `Αντερσον Μέσα (σταθμός του Αστεροσκοπείου Λόουελ), και πήρε το όνομά του από τον μυθικό βασιλιά της Κρήτης Ιδομενέα.
Φυσικά χαρακτηριστικά
Η μέση διάμετρος του Ιδομενέως εκτιμάται σε 61,0 ± 5,3 χιλιόμετρα. Ο φασματικός τύπος του είναι άγνωστος, ενώ το γεωμετρικό άλβεδό του είναι 0,057 ± 0,011. Ο Ιδομενεύς περιστρέφεται γύρω από τον εαυτό του μία φορά κάθε 23 ως 42 ώρες περίπου.
Εξωτερικοί σύνδεσμοι-πηγές
Ιδομενευς
Ουνιάο Σάο Ζοάο Εσπόρτε Κλούμπε
Η Σάο Ζοζέ Εσπόρτε Κλούμπε είναι μια βραζιλιάνικη, ποδοσφαιρική ομάδα. Ιδρύθηκε στις 14 Ιανουαρίου 1981. Έδρα της ομάδας είναι το Herminio Ometto Stadium, χωρητικότητας 22000 θεατών. Συμμετέχει στην Campeonato Paulista Série A2. Το 1988 κέρδισε το πρώτο πρωτάθλημ αCampeonato Brasileiro Série C και το 1989 συμμετείχε για πρώτη φορά στη Campeonato Brasileiro Série B.
Εξωτερικοί σύνδεσμοι
Κατηγορία:Ιδρύσεις ποδοσφαιρικών ομάδων το 1981 Κατηγορία:Ποδοσφαιρικές ομάδες Βραζιλίας Κατηγορία:Ουνιάο Σάο Ζοάο Εσπόρτε Κλούμπε
Κορράδος Α΄ του Λουξεμβούργου
Ο Κορράδος Α΄, γερμ. Conrad I (π. 1040 - 8 Αυγούστου 1086) από τον Οίκο του Αρντέν ήταν κόμης του Λουξεμβούργου (1059-1086).
Βιογραφία
Ήταν γιος του Γκίζελμπερτ κόμη του Λουξεμβούργου· το όνομα της μητέρας του δεν μας είναι γνωστό.
Ενεπλάκη σε διένεξη με τον αρχιεπίσκοπο του Τρηρ για το αββαείο του Σαιν-Μαξιμίν στο Τρηρ, του οποίου ήταν επίτροπος (advocat). Αφορίστηκε από τον επίσκοπο και για να εξιλεωθεί έπρεπε να κάνει σημαντικές βελτιώσεις στο αββαείο και ένα ταξίδι στους Αγίους Τόπους. Κατά την επιστροφή από το ταξίδι, απεβίωσε στην Ιταλία.
Ίδρυσε πολλά αββαεία: του Ορβάλ το 1070, μαζί με τον Άρνολτ Α΄ κόμη του Κλινύ και του Άλτμυνστερ το 1083.
Οικογένεια
Νυμφεύτηκε το 1075 την Κλημεντία των Πουατιέ, μάλλον κόρη του Γουλιέλμου Ζ΄ δούκα της Ακουιτανίας και είχε τέκνα:
Αναφορές
Κατηγορία:Οίκος του Αρντέν
Δήμος Πιερέων
Ο Δήμος Πιερέων ήταν ένας από τους 11 Δήμους του νομού Καβάλας, με 5.002 κατοίκους σύμφωνα με την απογραφή πληθυσμού του 2001. Έδρα του δήμου ήταν η Μουσθένη. Αποτελείτο από παραδοσιακούς οικισμούς. Αντιδήμαρχος ΔΕ Πιερέων είναι ο Κώστας Γάκης.
Ιστορικά στοιχεία
Ο δήμος έλαβε την ονομασία του από την Πιερία, πρώτη πατρίδα των σημερινών κατοίκων του, που ονομάζονταν Πίερες γενική Πιερέων, (προέρχονταν από τους Πίερες Θράκες). Προήλθε από τη συνένωση των Κοινοτήτων Μουσθένης, Αυλής, Δωματίων, Μελισσοκομείου, Μεσίας, Μεσορόπης, Πλατανοτόπου, Σιδηροχωρίου από το Σχέδιο «Καποδίστριας». Ο δήμος ήταν αδελφοποιημένος με τον Δήμο Δίου, με κοινή ιστορική αναφορά την καταγωγή των κατοίκων από την Κονταριώτισσα, η οποία ήταν η αρχαία πόλη Πιερίς. . Μάλιστα, στην περιοχή του Δήμου Πιερέων υπάρχει και κοιλάδα που ονομάζεται Πιερία.
Δημοτικά Διαμερίσματα
Στον Δήμο περιλαμβάνονταν:
Σημειώσεις και παραπομπές
Κατηγορία:Δήμοι του νομού Καβάλας
Пиерес Piereis
Πολύδωρο Ιωαννίνων
Το Πολύδωρο είναι χωριό του Νομού Ιωαννίνων. Ανήκει διοικητικά στην Δημοτική Ενότητα Μολοσσών του Δήμου Ζίτσας και γεωγραφικά στην περιοχή της Ντουσκάρας. Η κτηνοτροφία αποτελεί την βασική δραστηριότητα των λιγοστών κατοίκων, 63 με βάση την απογραφή του 2011 ενώ μα αυτήν του 2001 ήταν 147. Αύξηση της επισκεψιμότητας παρουσιάζεται τους θερινούς μήνες, καθώς και στις διακοπές του Πάσχα, όποτε και επιστρέφουν πολλοί απόδημοι Πολυδωρίτες για να πραγματοποιήσουν τις διακοπές τους. Το χωριό διαθέτει ένα σύγχρονο Ξενώνα, ο οποίος διαθέτει και ταβέρνα ικανή να φιλοξενήσει δεκάδες άτομα. Στο κέντρο του χωριού, δεσπόζει ο πέτρινος ναός της "Κοιμήσεως της Θεοτόκου". Δίπλα βρίσκεται η πλακόστρωτη πλατεία του χωριού και κοντά στον ξενώνα, ο πλάτανος και το πηγάδι.
Το χωριό μέχρι το 1929 ονομαζόταν Μάζι, οπότε μετονομάστηκε σε Πολύδωρο. Πολλοί κάτοικοι του τους προηγούμενους αιώνες μετανάστευσαν στη Βοιωτία δημιουργώντας την κωμόπολη Μάζι Βοιωτίας.
Παραπομπές
Κατηγορία:Χωριά του νομού Ιωαννίνων Κατηγορία:Οικισμοί του Δήμου Ζίτσας
polydoro.gr O επίσημος διαδυκτιακός τόπος του χωριού Πολύδωρο (Μάζι)
Ρόμπερτ Γκάρετ
Ο Ρόμπερτ Γκάρετ (Robert S. Garrett ) (Βαλτιμόρη 24 Μαΐου 1875 - Βαλτιμόρη 25 Απριλίου 1961) ήταν Αμερικανός αθλητής και Ολυμπιονίκης με έξι μετάλλια.
Βιογραφία
Προερχόταν από πλούσια οικογένεια και σπούδασε στο πανεπιστήμιο του Πρίνστον, στο πανεπιστήμιο διέπρεψε στον αθλητισμό και ήταν αρχηγός της πανεπιστημιακής ομάδας. Όταν αποφάσισε να πάρει μέρος στους ολυμπιακούς αγώνες του 1896 ο καθηγητής του Γουίλιαμ Σλόαν του πρότεινε να συμμετάσχει και στη δισκοβολία, ο Γκάρετ όταν ανακάλυψε ότι ο δίσκος ζυγίζει λιγότερο από 5 κιλά αποφάσισε να συμμετάσχει.
Ολυμπιακοί αγώνες
Στους Ολυμπιακούς αγώνες του 1896 στην Αθήνα ο Γκάρετ κατέκτησε 4 μετάλλια. Ήταν πρώτος και χρυσός ολυμπιονίκης στην σφαιροβολία με βολή στα 11.22" μέτρα και στη δισκοβολία με βολή στα 29.15" μέτρα, στη δισκοβολία πέτυχε την επίδοση στην τρίτη προσπάθεια αφού στις δύο πρώτες λόγω της αδέξιας στάσης που έπαιρνε στη μία προσπάθεια πήγε να κτυπήσει τους θεατές. Ήταν δεύτερος ολυμπιονίκης στο άλμα εις μήκος με άλμα 6.00 μέτρα και δεύτερος στο άλμα εις ύψος με άλμα 1.65 μ. και στα δύο αγωνίσματα πρώτος ήταν ο Κλαρκ.
Στους Ολυμπιακούς αγώνες του 1900 στο Παρίσι κέρδισε δύο χάλκινα μετάλλια. Ήταν τρίτος στη σφαιροβολία με βολή 12.37 μέτρα και στο άλμα εις τριπλούν άνευ φόρας με άλμα 9.50 μ. ενώ ήταν μέλος και της Αμερικανικής ομάδας στην διελκυστίνδα, πήρε μέρος και στη δισκοβολία χωρίς να διακριθεί.
Η ζωή μετά την Ολυμπιάδα
Στον επαγγελματικό τομέα έγινες τραπεζίτης και χρηματοδότησε αρχαιολογικές ανασκαφές στην Συρία, ο ίδιος ήταν συλλέκτης αρχαίων και μεσαιωνικών χειρογράφων. Το 1942 δώρισε την συλλογή του χειρογράφων στο πανεπιστήμιο του Πρίνστον η συλλογή αυτή αποτελούνταν με πάνω από 11.000 χειρόγραφα.
Εξωτερικοί σύνδεσμοι
Κατηγορία:Αμερικανοί Ολυμπιονίκες Κατηγορία:Αμερικανοί αθλητές του στίβου Κατηγορία:Αθλητές του στίβου στους Θερινούς Ολυμπιακούς Αγώνες 1896 Κατηγορία:Αθλητές του στίβου στους Θερινούς Ολυμπιακούς Αγώνες 1900 Κατηγορία:Αθλητές της διελκυστίνδας στους Θερινούς Ολυμπιακούς Αγώνες 1900
Μίμης Στεφανάκος
Ο Μίμης (Δημήτρης) Στεφανάκος (19 Οκτωβρίου 1936 - 17 Δεκεμβρίου 2021) ήταν Έλληνας διεθνής ποδοσφαιριστής και ηθοποιός. Ξεκίνησε την ποδοσφαιρική του σταδιοδρομία από την Υπεροχή Νεαπόλεως. Το 1958 πήγε στον Ολυμπιακό, ενώ είχε δελτίο και ήταν αθλητής στην κολύμβηση του Παναθηναϊκού, ο οποίος τον διεκδίκησε μαζί με την ΑΕΚ.
Αγωνίστηκε στην άμυνα του Ολυμπιακού και είχε προτάσεις από την Ίντερ, Μπαρτσελόνα και Φενερμπαχτσέ. Τελικά το 1965 πήγε στη Νότια Αφρική και αγωνίστηκε με τις τοπικές Ρέιντζερς και Κορίνθιανς.
Χρίστηκε 8 φορές διεθνής με το αντιπροσωπευτικό συγκρότημα Ανδρών Ελλάδας.
Υπήρξε νυμφευμένος με την ηθοποιό και χορεύτρια Μάρθα Καραγιάννη. Κατά τη διάρκεια της ποδοσφαιρικής του σταδιοδρομίας, ασχολήθηκε κι αυτός με την ηθοποιία και μετείχε σε 7 ταινίες του ελληνικού κινηματογράφου.
Το ζευγάρι απέκτησε ένα παιδί που πέθανε τρεις ημέρες μετά τη γέννηση και χώρισε λίγους μήνες αργότερα. Απεβίωσε σε ηλικία 85 ετών στις 17 Δεκεμβρίου 2021.
Πηγές
Κατηγορία:Ποδοσφαιριστές Εθνικής Ελλάδος Κατηγορία:Ποδοσφαιριστές Εθνικής Ελλάδας Κ19 Κατηγορία:Ποδοσφαιριστές Ολυμπιακού Πειραιώς Κατηγορία:Έλληνες αθλητές της κολύμβησης Κατηγορία:Αμυντικοί ποδοσφαιριστές Κατηγορία:Ποδοσφαιριστές Ρέιντζερς ΦΚ (Γιοχάνεσμπουργκ) Κατηγορία:Έλληνες άνδρες ηθοποιοί κινηματογράφου
Εθνικό Συνδικάτο Εγκλήματος
Το Εθνικό Συνδικάτο Εγκλήματος (αγγλικά: National Crime Syndicate) ήταν ένας όρος που δόθηκε από τον Τύπο στην ένωση πολλών πολυεθνικών εγκληματικών οργανώσεων στις Ηνωμένες Πολιτείες, μιας συνομοσπονδίας που ως επί το πλείστον αποτελούνταν από την στενή σύνδεση μεταξύ της Ιταλο-Αμερικανικής μαφίας με την Εβραϊκή, αλλά περιλαμβάνοντας επίσης και διάφορες μικρότερες εγκληματικές οργανώσεις από άλλες εθνικοτήτες, όπως η Ιρλανδο-Αμερικανική. Η προέλευση του όρου είναι ώστοσο αβέβαιη.
Ιστορικό υπόβαθρο
Κατά την διάρκεια της Ποτοαπαγόρευσης υπήρξε η ανάγκη για την ίδρυση μιας εγκληματικής οργάνωσης, που θα περιλάμβανε όλους τους γκάνγκστερ στην Ανατολική Ακτή των Ηνωμένων Πολιτειών και που θα στόχευε στην καλύτερη οργάνωση του λαθρεμπόριου αλκοόλ. Σύμφωνα με τους ερευνητές για το οργανωμένο έγκλημα, το Συνδικάτο ήταν μια ιδέα του Τζόνι Τόριο, και ιδρύθηκε τον Μάιο του 1929 κατά την διάρκεια της διάσκεψης του Ατλάντικ Σίτι, στην οποία συμμετείχαν εξέχουσες προσωπικότητες του υποκόσμου απ' όλες τις Ηνωμένες Πολιτείες, συμπεριλαμβανομένων του Τόριο, του Λάκι Λουτσιάνο, του Αλ Καπόνε, του Μπάγκσυ Σίγκελ και του Φρανκ Κοστέλο. Άλλοι ερευνητές έχουν χαρακτηρίσει την διάσκεψη του Ατλάντικ Σίτι ως ένα συνέδριο για τον συντονισμό και τη στρατηγική του λαθρεμπορίου αλκοόλ. Σύμφωνα με τα ευρήματα της Ειδικής Επιτροπής των ΗΠΑ στη δεκαετία του 1950 υπό την προεδρία του Εστές Κεφόβερ, το Συνδικάτο ήταν μια συνομοσπονδία, κυρίως ιταλικών και εβραϊκων ομάδων του οργανωμένου εγκλήματος σε όλες τις Ηνωμένες Πολιτείες. Λόγω του ότι η οργάνωση ήταν ανεπίσημη, η ιστορία του Συνδικάτου είναι δύσκολο να προσδιοριστεί με ακρίβεια. Σύμφωνα με τον Μάικλ Φραντσίζ, το Συνδικάτο σταμάτησε να υπάρχει κατά την διάρκεια της δεκαετίας του '60.
Παραπομπές
Κατηγορία:Μαφία Κατηγορία:Εγκληματικές οργανώσεις
Ντούισμπουργκ
Το Ντούισμπουργκ (γερμ. Duisburg) είναι πόλη της Γερμανίας και βρίσκεται στο κρατίδιο της Βόρειας Ρηνανίας-Βεστφαλίας, στο δυτικό άκρο της κοιλάδας του Ρουρ. Έχει πληθυσμό 500.914 (Δεκέμβριος 2005) και είναι η πέμπτη μεγαλύτερη πόλη του κρατιδίου. Η πόλη είναι χτισμένη και στις δυο όχθες του ποταμού Ρήνου. Ξεπέρασε τους 100.000 κατοίκους και έγινε μεγαλούπολη το 1904.
Το λιμάνι της πόλης στην περιοχή Ρούρορτ (Ruhrort) είναι το μεγαλύτερο εσωτερικό λιμάνι της Ευρώπης.
Χωρική κατάσταση
Το Ντούισμπουργκ βρίσκεται στην εκβολή του ποταμού Ρουρ στον Ρήνο. Η πόλη εκτείνεται και στις δυο όχθες των ποταμών αυτών. Στον βορρά της πόλης ο Έμσερ χύνεται στον Ρήνο. Το ψηλότερο σημείο της πόλης (82,52 μέτρα) βρίσκεται στο Χάους Χάρτενφελς, ενώ το χαμηλότερο (14,85 μέτρα) βρίσκεται στην περιοχή Βάλσουμ. Στον περιφερειακό προγραμματισμό η πόλη είναι ταξινομημένη ως ανώτερο κέντρο.
Γειτονικές επαρχίες και πόλεις
Το Ντούισμπουργκ συνορεύει στη δύση και στο βορρά με τις πόλεις Μερς, Ράινμπεργκ και Ντίνσλακεν της επαρχίας Βέζελ, στην ανατολή με τις ανεξάρτητες από επαρχία πόλεις Όμπερχαουζεν και Μιλχάιμ, στο νότο με την πόλη Ράτινγκεν της επαρχίας Μέτμαν, την πόλη Μερμπούς της επαρχίας Νόις και τις ανεξάρτητες από επαρχία πόλεις Ντίσελντορφ και Κρέφελντ.
Ρωμαϊκή περίοδος
Σύγχρονες αρχαιολογικές μελέτες δείχνουν ότι το σημερινό παζάρι χρησιμοποιούνταν ήδη τον 1ο αιώνα. Έγινε εμπορικό κέντρο της πόλης τον 5ο αιώνα. Η ίδια η πόλη βρισκόταν στο "Χέλβεγκ" (Hellweg), μια σημαντική μεσαιωνική εµπορική διαδρομή που συνέδεε την ανατολική µε τη δυτική περιφέρεια και την οποία φρουρούσαν οι Ρωμαίοι στο σημείο του Ντούισμπουργκ, όπου περνούσε τον ποταμό Ρήνο. Το 420 οι Φράγκοι ανέλαβαν τον παλιό ρωμαϊκό οικισμό και την επαναποίκισή του. Το 883 Νορμανδοί κατέκτησαν το Ντούισμπουργκ. Την εποχή εκείνη η πόλη αναφέρεται για πρώτη φορά σε ιστορικό έγγραφο.
Μεσαίωνας
Λόγω της ευνοϊκής γεωγραφικής θέσης του οικισμού χτίστηκε παλατινάτο και σύντομα χορηγήθηκαν τα δικαιώματα της ελεύθερης πόλης. Το Ντούισμπουργκ έγινε μέλος της χανσεατικής ενώσεως. Περίπου το 1000 ο ποταμός Ρήνος μετακίνησε την ροή του και απομακρύνθηκε στα δυτικά της πόλης. Η αλλαγή αυτή έθεσε τέλος στην εμπορική εξέλιξη της πόλης, η οποία στο εξής μετατράπηκε σε σχετικά ασήμαντη γεωργική πόλη. Οι εργασίες του χαρτογράφου Γεράρδου Μερκάτωρ και η ίδρυση πανεπιστημίου το 1655 έκαναν ξανά γνωστή την πόλη ως "Λόγιο Ντούισμπουργκ" ("Duisburgum Doctum").
Το μεγαλύτερο Βιομηχανικό Κέντρο - Ντούισμπουργκ
Με την άνοδο των βιομηχανιών καπνού και κλωστοϋφαντουργίας κατά το 18ο αιώνα η πόλη του Ντούισμπουργκ έγινε ένα από τα μεγαλύτερα βιομηχανικά κέντρα. Αργότερα μεγάλες βιομηχανικές επιχειρήσεις όπως οι παραγωγοί σιδήρου και χάλυβα (Thyssen και Krupp) συνέβαλαν σημαντικά στην ανάπτυξη της πόλης. Χτίστηκαν μεγάλες περιοχές κατοικίας κοντά στις περιοχές παραγωγής για τους νέους εργάτες και τις οικογένειές τους.
thumb|300px|right| Ο θυρεός της πόλης στο δημαρχείο του Ντούισμπουργκ.
Β' Παγκόσμιος Πόλεμος
Σαν σημαντικό βιομηχανικό κέντρο του Ρουρ με εγκαταστάσεις χημικής, χαλυβουργικής και βιομηχανίας σιδήρου, το Ντούισμπουργκ αποτέλεσε κύριο στόχο των συμμαχικών βομβαρδιστικών. Εκτός από τις βιομηχανικές περιοχές δέχτηκαν και κατοικημένες περιοχές σφοδρότατους βομβαρδισμούς. Συνολικά 299 επιθέσεις βομβαρδιστικών κατέστρεψαν σχεδόν τελείως τον παραδοσιακό χαρακτήρα της πόλης. 80% των κατοικημένων κτηρίων καταστράφηκαν τελείως ή υπέστησαν ζημιές. Σχεδόν η ολόκληρη πόλη έπρεπε να επανοικοδομηθεί μετά τον πόλεμο.
Love Parade
Στις 24 Ιουλίου του 2010, κατά τη διάρκεια του μουσικού φεστιβάλ Love Parade που διοργανώθηκε στο Ντούισμπουργκ, σημειώθηκε συνωστισμός στην υπόγεια σήραγγα του χώρου διεξαγωγής των συναυλιών με αποτέλεσμα 21 άνθρωποι να ποδοπατηθούν μέχρι θανάτου και περισσότεροι από 500 να τραυματιστούν.
Το λιμάνι του Ντούισμπουργκ
Το "Duisport" είναι το μεγαλύτερο εσωτερικό λιμάνι της Ευρώπης. Επισήμως αναφέρεται ως "θαλάσσιος λιμένας" επειδή τα ποντοπόρα σκάφη ποταμών πηγαίνουν στους λιμένες της Ευρώπης, της Αφρικής και της Μέσης Ανατολής. Πολυάριθμες αποβάθρες βρίσκονται κυρίως στις εκβολές του ποταμού Ρουρ.
Κάθε έτος περισσότεροι από 40 εκατομμύριο τόνοι διάφορων αγαθών μετακινούνται με περισσότερα από 20.000 σκάφη που φτάνουν στο λιμένα.
Οι δημόσιες λιμενικές εγκαταστάσεις βρίσκονται σε συνολική έκταση 7,4 χλμ ². Υπάρχουν 21 αποβάθρες που καλύπτουν έκταση 1,8 χλμ ². Η έκταση του Λογιστικού Κέντρου Λόγκπορτ του Ντούισμπουργκ (Logport Logistic Center Duisburg) καλύπτει έκταση 2,65 χλμ ². Επίσης πολυάριθμες επιχειρήσεις διατηρούν ιδιωτικές αποβάθρες και διακινούν κατά μέσο όρο περίπου 70 εκατομμύριο τόνους αγαθών ετησίως.
Εξωτερικοί σύνδεσμοι
Κατηγορία:Πόλεις της Βόρειας Ρηνανίας-Βεστφαλίας Κατηγορία:Μέλη της Χανσεατικής Ένωσης
Χανιά (κορβέτα)
Η κορβέτα Χανιά / Α481 τύπου "Flower" κατασκευάστηκε σε πλοίο ανεφοδιασμού φάρων. Μετονομάστηκε σε ‘Λυκούδης Ι’. Πρώην ‘HMS Warturtiva’. Στο ελληνικό ναυτικό από τις 5 Μαρτίου 1950 (Πειραιάς). Παροπλίστηκε στις 14 Ιουνίου 1973.
Κατηγορία:Ελληνικές Κορβέτες
Ακαδημία Επιστημών της Μολδαβίας
thumb|right|255px|Το κτήριο της Ακαδημίας Επιστημών της Μολδαβίας στο [[Κισινάου]] Η Ακαδημία Επιστημών της Μολδαβίας (ρουμαν.:Academia de Ştiinţe a Moldovei), που ιδρύθηκε το 1946, είναι το κεντρικό επιστημονικό κέντρο της Μολδαβίας, το οποίο συντονίζει την έρευνα σε όλες τις επιστημονικές περιοχές. Είναι επίσης το ρυθμιστικό σώμα της ρουμανικής γλώσσας στη Μολδαβία.
Πρόεδροι
Ο πρώην υπουργός Περιβάλλοντος Γκεόργκε Ντούκα είναι πρόεδρος της Ακαδημίας από τις 5 Φεβρουαρίου 2004. Οι προηγούμενοι πρόεδροι ήταν οι:
Λονγκ Μπιτς (Καλιφόρνια)
33.76833°N, -118.19556°W
thumb|250px|Το λιμάνι της Λονγκ Μπιτς Η Λονγκ Μπιτς (αγγλικά: Long Beach) είναι πόλη στην κομητεία Λος Άντζελες της Καλιφόρνια. Είναι η 36η πολυπληθέστερη πόλη στις Ηνωμένες Πολιτείες και 7η μεγαλύτερη στην Καλιφόρνια με πληθυσμό στην απογραφή του 2010 462.257 κατοίκους. Είναι η δεύτερη μεγαλύτερη πόλη του ευρύτερου Λος Άντζελες και σημαντική πόλη στη μητροπολιτική περιοχή του Λος Άντζελες.
Είναι σημαντική παραθαλάσσια πόλη των Ηνωμένων Πολιτειών, με μεγάλη σημασία στην οικονομία. Είναι το δεύτερο μεγαλύτερο λιμάνι των Ηνωμένων Πολιτειών με βάση τον αριθμό κοντέινερ, μετά το γειτονικό λιμένα του Λος Άντζελες, και ένα από τα μεγαλύτερα παγκοσμίως. Επίσης, στην περιοχή της πόλης υπάρχει σημαντική πετρελαιοβιομηχανία, καθώς πετρέλαιο υπάρχει υπεράκτια και στο υπέδαφος. Ο κατασκευαστικός τομέας περιλαμβάνει κατασκευή αεροσκαφών, μερών αυτοκινήτων, ηλεκτρικού και οπτικοακουστικού εξοπλισμού και επίπλωσης σπιτιών.
Η Λονγκ Μπιτς απέχει περίπου 30 χιλιόμετρα από το κέντρο του Λος Άντζελες και 170 από το Σαν Ντιέγκο.
Εξωτερικοί σύνδεσμοι
Κατηγορία:Πόλεις της Καλιφόρνια
Κισινάου
thumb|Δορυφορική άποψη του Κισινάου Το Κισινάου (Ρουμανικά: Chișinău, Ρωσικά: Кишинёв, Κισινιόφ), είναι η πρωτεύουσα και μεγαλύτερη πόλη της Μολδαβίας. Έχει περίπου 723.100 κατοίκους, εκ των οποίων το 70% είναι μολδαβικής καταγωγής, ενώ το 13% είναι Ρώσοι. Το Κισινάου θεωρείται μία από τις πιο περιβαλλοντικές πόλεις της Ευρώπης.
Γεωγραφία
Η πόλη βρίσκεται στο κέντρο της Μολδαβίας, στις όχθες του ποταμού Μπικ (Бык) ή Μπακ, έναν παραπόταμο του Δνείστερου, και διαιρείται σε πέντε διοικητικές περιφέρειες. Η συνολική έκτασή της είναι περίπου 565 χλμ².
Ιστορία
Το Κισινάου ιδρύθηκε το 1436 ως μοναστηριακή πόλη και ήταν μέρος του Πριγκηπάτου της Μολδαβίας, το οποίο από τις αρχές του 16ου αιώνα βρέθηκε υπό την κυριαρχία της Οθωμανικής Αυτοκρατορίας. Στις αρχές του 19ου αιώνα ήταν ένα μικρό χωριό με 7000 κατοίκους. Το 1812 κατελήφθη από τη Ρωσία που το κατέστησε κέντρο της Βεσσαραβίας. Ο πληθυσμός του είχε φτάσει τις 92.000 το 1862 και τις 125.787 μέχρι το 1900.
Η πόλη έπαιξε σημαντικό ρόλο στον Ρωσοτουρκικό Πόλεμο (1877 -1878) ως το αρχηγικό κέντρο της Ρωσικής εισβολής.
Στα τέλη του 19ου αιώνα, ιδιαίτερα εξαιτίας του αυξανόμενου αντισημιτικού κλίματος στη Ρωσία και την Πολωνία, πολλοί Εβραίοι διάλεξαν να εγκατασταθούν στο Κισινάου. Έτσι το 1900 το 43% του πληθυσμού του Κισινάου ήταν Εβραίοι.
Το Κισινάου υπήρξε η πόλη δύο μεγάλων πογκρόμ (19-20 Απριλίου 1903, και 19-20 Οκτωβρίου 1905) που αποτέλεσαν μεταξύ άλλων λόγων μία από τις αιτίες της μεγάλης μετανάστευσης των Ανατολικοευρωπαίων Εβραίων στη Δυτική Ευρώπη και τις ΗΠΑ τα αμέσως επόμενα χρόνια.
Η πόλη ανήκε στο Βασίλειο της Ρουμανίας (σημερινή Ρουμανία) από το 1918 ως το 1940, όπου ήταν πρωτεύουσα της διοικητικής περιφέρειας Λάπουσνα. Το 1940 η πόλη κατελήφθη από την ΕΣΣΔ και προσαρτήθηκε ως μέρος της Μολδαβικής ΣΣΔ. Από το 1941 έως το 1944, η Ρουμανία ανακατέλαβε το Κισινάου και κατέλαβε αρκετές περιοχές ανατολικά του, προσεγγίζοντας το Μικολαγίβ (στη σημερινή Ουκρανία). Ο Κόκκινος Στρατός ανακατέλαβε τη πόλη το 1944. Έτσι η πόλη έγινε οριστικά μέρος της Σοβιετικής Ένωσης, παραμένοντας μέρος της μέχρι τις 26 Δεκεμβρίου 1991 (επίσημα) όταν διαλύθηκε. Η ανεξαρτησία της Μολδαβίας ανακηρύχθηκε τον Αύγουστο του 1991, μετά το αποτυχημένο πραξικόπημα.
Οικονομία
Το Κισινάου είναι μεγάλο οικονομικό κέντρο. Οι βασικές βιομηχανίες του είναι, οικοδομικά υλικά, μηχανήματα, πλαστικά, ελαστικά και υφάσματα. Οι βασικές υπηρεσίες περιλαμβάνουν τράπεζες και εμπορικά καταστήματα.
Μεταφορές
Υπάρχουν τρεις σταθμοί υπεραστικών λεωφορείων, διεθνές αεροδρόμιο (το Διεθνές αεροδρόμιο του Κισινάου) και διεθνής σιδηροδρομικός σταθμός με προορισμούς όπως Βουκουρέστι (Ρουμανία), Κίεβο, Οδησσός (Ουκρανία), Μινσκ (Λευκορωσία), Μόσχα, Αγία Πετρούπολη, Σαμάρα (Ρωσία), Βάρνα (Βουλγαρία).
Εκπαίδευση
Σήμερα η πόλη είναι πιο ζωντανή, ενώ το επίπεδο ζωής είναι καλύτερο από τις περισσότερες αγροτικές περιοχές της χώρας.
Αθλητισμός
thumb|Το [[ΦΚ Ζίμπρου Κισινάου|Ζίμπρου Στάντιον]] Στο Κισινάου εδρεύουν τέσσερις επαγγελματικές ποδοσφαιρικές ομάδες: ΦΚ Ζίμπρου Κισινάου, ΦΚ Ντάτσια Κισινάου, ΦΚ Πολιτέχνικα Κισινάου και ΚΣ Στεάουα Κισινάου, οι οποίες αγωνίζονται στην Α' Εθνική Κατηγορία. Η ΦΚ Ζίμπρου αγωνίζεται στο νεόκτιστο (τα εγκαίνια του στις 20 Μαΐου 2006) Ζίμπρου Στάντιουμ, χωρητικότητας 10.600 θεατών, ενώ οι υπόλοιπες ομάδες αγωνίζονται στο Σταντιονούλ Ρεπούμπλικα (χωρητικότητας 7.687 θεατών) και στο Σταντιονούλ Ντινάμο (2.692 θέσεων).
Παραπομπές
Κατηγορία:Πόλεις της Μολδαβίας Κατηγορία:Πρωτεύουσες της Ευρώπης
Ιωάννης Κυριαζής
Ο '''Ιωάννης Αντ. Κυριαζής''' (1907-1971) γεννήθηκε στην τότε κοινότητα Πετρομαγούλας του Ορχομενού Βοιωτίας. Φαρμακοποιός στο επάγγελμα και επί 12 συναπτά έτη πρώτος αιρετός Δήμαρχος του νεοσύστατου τότε Δήμου Ορχομενού (1952-1964). Ήταν ο εμπνευστής της συνένωσης των αθλητικών δυνάμεων «Σκριπούς» και Πετρομαγούλας ιδρύοντας την Α.Ε.Ορχομενού    της οποίας υπήρξε πρόεδρος από την ίδρυσή της και επί σειρά ετών. Ήταν ο άνθρωπος που καθιέρωσε τους «Πανορχομένιους Αγώνες Στίβου» το 1946. Με δικές του ενέργειες θα εξασφαλισθεί χώρος εκ 15 περίπου στρεμμάτων για τη δημιουργία ενός σύγχρονου για την τότε εποχή γηπέδου για τις ανάγκες τόσο της ποδοσφαιρικής ομάδας όσο και των αγωνισμάτων του στίβου. Βοήθησε για την άνοδο του αθλητισμού τόσο στον Ορχομενό όσο και στη Βοιωτία, και υπήρξε εκ των πρωτεργατών για την μεταφορά της έδρας της ΕΠΣΕΒ από τη Χαλκίδα στη Λιβαδειά.
Για το έργο του ως Δήμαρχος τιμήθηκε από τον Βασιλιά Παύλο με τον Χρυσούν Σταυρό του Ημετέρου Τάγματος του Φοίνικος ως ένας από τους επιτυχέστερους Δημάρχους της χώρας. Τιμήθηκε επίσης από την Ε.Π.Σ.Ε.Β. (Ένωση Ποδοσφαιρικών Σωματείων Ευβοίας Βοιωτίας) για την δραστηριότητά του ως παράγοντας του ποδοσφαίρου.
Πηγές
Κατηγορία:Δήμαρχοι ελληνικών πόλεων Κατηγορία:Ορχομενός Βοιωτίας Κατηγορία:Α.Ε. Ορχομενού (ποδόσφαιρο)
Ζάγετσαρ
Το Ζάγετσαρ (σερβικά: Зајечар) είναι πόλη στη Σερβία.
Σύμφωνα με την απογραφή του 2011, η πόλη έχει πληθυσμό 38.165 κατοίκους, ενώ ο δήμος 59.461 κατοίκους.
Δίπλα στην πόλη βρίσκεται και η αρχαία Ρωμαϊκή πόλη Φέλιξ Ρομουλιάνα στο Γκάμζιγκραντ.
Εξωτερικοί σύνδεσμοι
Κατηγορία:Πόλεις της Σερβίας
Βασίλειος Στοά
Η Βασίλειος Στοά ήταν στοά στην αρχαία Αθήνα. Ήταν το πρώτο διοικητικό κτίριο της Αγοράς που βρισκόταν στα δεξιά από την κύρια βορειοδυτική είσοδο του χώρου, σύμφωνα με τον Παυσανία. Δίπλα της περνούσε ο αρχαίος «Δρόμος», γνωστός και ως «Οδός Παναθηναίων».
Περιγραφή
Βρισκόταν νότια της Ποικίλης στοάς. Στη στοά αυτή είχε την έδρα του ο άρχοντας, ο καλούμενος «βασιλιάς». Στο εσωτερικό της στοάς υπήρχε ναός της Ημέρας, καθώς και πολλά αγάλματα, του Θησέα, Σκίρωνα, και άλλα. Στους τοίχους της στοάς ήταν γραμμένοι οι περίφημοι νόμοι του Δράκοντα και του Σόλωνα. Σύμφωνα με τον Δημοσθένη, εδώ ήταν η έδρα της Βουλής του Αρείου Πάγου. Ο Πολυδεύκης πάλι μας μαρτυράει ότι εδώ ορκίζονταν οι άρχοντες να διαφυλάξουν την τιμή και τους νόμους. Στη στοά αυτή βρίσκονταν τα αγάλματα του Κόνωνα, του Τιμόθεου και του Ευαγόρου βασιλιά των Κυπρίων και του Αδριανού.
Ανατολικά της βασιλείου στοάς, με κατεύθυνση την Αγορά οδηγούσε διπλή σειρά αγαλμάτων, των καλουμένων Ερμών, τις οποίες γκρέμισε ο Αλκιβιάδης πριν από την εκστρατεία στη Σικελία. Στη στοά επίσης βρίσκονταν και το σπίτι του Πολυτίωνα, που θεωρείται συνένοχος των Ερμοκοπιδών.
Μπροστά από την στοά βρισκόταν ο καλούμενος «Όρκιος Λίθος», η μεγάλη πέτρα στην οποία ορκίζονταν οι δέκα άρχοντες της πόλης κατά την ανάληψη των καθηκόντων τους· δεδομένων των σωματομετρικών του στοιχείων (τεράστιος όγκος και βάρος), που τον καθιστούσαν εξαιρετικά δύσκολο να μετακινηθεί, και του υλικού του (ήταν κατασκευασμένος από αμυγδαλίτη, πέτρωμα που δεν απαντάται στην Αττική και επομένως είναι αλλοδαπής προέλευσης), έχει διατυπωθεί η άποψη ότι πρόκειται για ανώφλι μυκηναϊκού τάφου σε δεύτερη χρήση, που ίσως προερχόταν από το μυκηναϊκό νεκροταφείο στη νότια κλιτύ του λόφου Αρείου Πάγου και βρέθηκε στον χώρο της Αγοράς ως πέτρα «φορτισμένη» και άρα κατάλληλη για να «εκδικηθεί’» τον οποιοδήποτε επίορκο.
Λέγεται ότι το 52 μ.Χ. ο απόστολος Παύλος, κατά την επίσκεψή του στην Αθήνα, ήλθε στη Βασίλειο Στοά, όπου μίλησε στους Αρεοπαγίτες κηρύσσοντας τη νέα θρησκεία του Χριστιανισμού.
Ονομασία
Ονομάστηκε έτσι διότι, αποτέλεσε την έδρα του άρχοντος-βασιλέως, του δεύτερου στην ιεραρχία αξιωματούχου της πόλης, ο οποίος κατά τη διάρκεια της μονοετούς θητείας του ήταν υπεύθυνος για θρησκευτικά ζητήματα καθώς και για δικαστικές διαμάχες που σχετίζονταν με θέματα λατρείας και ασέβειας· κατ’ ουσίαν πρόκειται για τίτλο των αρχαϊκών χρόνων, που με τη σταδιακή εκδημοκρατικοποίηση της Αθήνας στην κλασική περίοδο διατηρήθηκε μαζί με ένα μέρος των αρμοδιοτήτων που πρωτύτερα του αντιστοιχούσαν, χωρίς ωστόσο να συνεπάγεται την ίδια πολιτική ισχύ που του αναλογούσε στο παρελθόν.
Πηγές
Κατηγορία:Αρχαίες στοές της Αθήνας Κατηγορία:Αρχαία Αγορά της Αθήνας
Ασοσιασάο Ντεσπορτίβα Σάο Καετάνο
Εξωτερικοί σύνδεσμοι
Κατηγορία:Ιδρύσεις ποδοσφαιρικών ομάδων το 1989 Κατηγορία:Ασοσιασάο Ντεσπορτίβα Σάο Καετάνο Κατηγορία:Ποδοσφαιρικές ομάδες Βραζιλίας
Ευρωπαϊκή Οδός 951
thumb|250px|Το σήμα της οδού. Η Ευρωπαϊκή Οδός 951 (Ε951) είναι ένας ευρωπαϊκός οδικός άξονας Β' Κλάσης, ενταγμένος στο διευρωπαϊκό δίκτυο, που ανήκει σε όλο το μήκος του στην Ελλάδα.
Μέσω της Ιόνιας Οδού, η οδός ξεκινά από τον ανισόπεδο κόμβο Αμβρακίας της Ιόνιας οδού και καταλήγει στον κόμβο της τελευταίας με την Εγνατία οδό. Περνάει από την Αμφιλοχία, την Άρτα και τη Φιλιππιάδα.
Παραπομπές
951
Τάση (μηχανική)
Η μηχανική τάση σε διατομή, δηλαδή στην επιφάνεια νοητής τομής, στερεού σώματος ορίζεται ως η δύναμη που ασκείται ανά μονάδα επιφάνειας της διατομής,
Όπως βλέπουμε στη πάνω σχέση το πηλίκο της δύναμης δια το εμβαδό της διατομής δίνει τη μέση τάση. Στην πραγματικότητα είναι πιθανό, ανάλογα με την εντατική κατάσταση, να έχουμε μη-ομοιόμορφη κατανομή τάσεων. Η μορφή της κατανομής είναι σε όλες εκτός των πολύ απλών περιπτώσεων φόρτισης δύσκολο να υπολογιστεί με ακρίβεια. Γίνονται διάφορες απλοποιητικές παραδοχές με σκοπό να γίνει εκτίμηση της μέγιστης τάσης από την "ασφαλή πλευρά".
Ο πάνω είναι ο απλουστευτικός ορισμός της μέσης τάσης σε διατομή. Ο ακριβέστερος ορισμός της τάσης σε σημείο (η τάση σε σημείο ορίζεται με τη βοήθεια της έννοιας του στοιχειώδους κύβου, στο καρτεσιανό, δες σχήμα) παραμορφώσιμου στερεού λαμβάνει υπόψη ότι πρόκειται για εννιαδιάστατο διάνυσμα, ή αλλιώς δεύτερου βαθμού τανυστή:
Πηγές
Κατηγορία:Τεχνική μηχανική Κατηγορία:Τανυστές Κατηγορία:Μηχανική στερεών
Τσαπράζι
Με την ονομασία τσαπράζι, εκ της τουρκικής τσαπράζ (= σταυρωτός, διασταυρούμενος) περιγράφεται το σταυρωτό αλυσιδωτό επιστήθιο κόσμημα το οποίο φοριόταν τόσο από άνδρες όσο και από γυναίκες. Αποτελεί ιδιαίτερο κόσμημα της ελληνικής ανδρικής εθνικής φορεσιάς.
Τσαπράζια έφεραν συνηθέστερα οι κάτοικοι των πολεμικών περιοχών του ελλαδικού χώρου επί τουρκοκρατίας, λίγο προ της Ελληνικής Επανάστασης του 1821, και κυρίως οι Σουλιώτες, στις επίσημες φορεσιές του αλλά και οι Σαρακατσάνοι και οι Πόντιοι.
Τα τσαπράζια ήταν συνηθέστερα αργυρά, και πολύ σπάνια επίχρυσα, συμπλέγματα πολλών αλυσίδων σε μορφή ζωνών με καλλιτεχνικές σμαλτοδέσεις, μικρούς δικέφαλους αετούς, φυλαχτά και θυσάνους που φέρονταν από του ενός ώμου στον άλλο, χιαστί, διασταυρούμενα επί του στήθους. Τα τσαπράζια αποτελούσαν σύμβολα λεβεντιάς, πλούτου αλλά και ηρωικής καταγωγής.
Ως τσαπράζι, αναφέρεται στην Κρήτη το πριονωτό, αναδιπλούμενο μαχαίρι το οποίο χρησιμοποιείται κατά την εποχή του τρύγου.
Πηγές
Κατηγορία:Ελληνικές φορεσιές
Παγκόσμιοι Αγώνες
Οι Παγκόσμιοι Αγώνες (αγγλικά: World Games), που πραγματοποιήθηκαν για πρώτη φορά το 1981, είναι μια διεθνής αθλητική διοργάνωση πολλών αθλημάτων και αγωνισμάτων, τα οποία δεν συμπεριλαμβάνονται στους Ολυμπιακούς Αγώνες. Διεξάγονται συνήθως κάθε τέσσερα χρόνια, έναν χρόνο μετά τους Θερινούς Ολυμπιακούς Αγώνες. Οι Παγκόσμιοι Αγώνες διοργανώνονται από τη Διεθνή Ένωση Παγκόσμιων Αγώνων (IWGA), υπό την αιγίδα της Διεθνούς Ολυμπιακής Επιτροπής (IOC).
Αθλήματα
Τα αθλήματα που κατά καιρούς έχουν ενταχθεί στο πρόγραμμα των Παγκόσμιων Αγώνων είναι τα εξής:
(με έντονα γράμματα όσα περιλαμβάνονται στο πρόγραμμα των αγώνων του 2022 )
Εξωτερικοί σύνδεσμοι
Κατηγορία:Αθλητικές διοργανώσεις Κατηγορία:Αθλητικές διοργανώσεις που διεξάγονται κάθε τέσσερα χρόνια
Κατάλογος τραγουδιών στην κορυφή του Billboard Hot 100 (2020)
Το Billboard Hot 100 είναι ένας κατάλογος με τραγούδια στις ΗΠΑ, όπως καταγράφονται κάθε εβδομάδα στο περιοδικό "Billboard" το οποίο κυκλοφορεί εβδομαδιαίως στις Ηνωμένες Πολιτείες Αμερικής. Οι κατατάξεις πωλήσεων προκύπτουν από τη ραδιοφωνική συχνότητα που παίζει κάποιο τραγούδι, από το online streaming και από τις πωλήσεις (φυσικές ή ψηφιακές).
Είκοσι πέντε καλλιτέχνες έφτασαν στην κορυφή του Hot 100 το 2020, με τους 14— τους: Ρόντι Ριτς, The Scotts, Kid Cudi, Doja Cat, Νίκι Μίνατζ, Megan Thee Stallion, DaBaby, 6ix9ine, Χάρι Στάιλς, BTS, M.I.A., Jawsh 685, 24kGoldn, και Ίαν Ντιόρ— να πετυχαίνουν το πρώτο τους τραγούδι στην πρώτη θέση του καταλόγου. Οι Αριάνα Γκράντε και BTS πέτυχαν από τρία τραγούδια στην κορυφή ο καθένας και η καθεμιά. Το τραγούδι με την μεγαλύτερη παραμονή στο τσαρτ ήταν το "The Box" του Ρόντι Ριτς, καθώς παρέμεινε στο τσαρτ επί 11 εβδομάδες. Όμως, το "Blinding Lights" σε ερμηνεία του The Weeknd ήταν πρώτο στον κατάλογο του Billboard Year-End Hot 100.
Για πρώτη φορά από το 1990, έξι τραγούδια ήταν στην κορυφή του Hot 100 επί έξι συνεχόμενες εβδομάδες. Αυτά ήταν: "The Scotts" των The Scotts (Τρέιβις Σκοτ και Kid Cudi), "Say So" από την Doja Cat featuring Minaj, "Stuck with U" της Γκράντε και του Τζάστιν Μπίμπερ, "Savage" των Megan Thee Stallion featuring Beyoncé, "Rain on Me " της Lady Gaga και της Γκράντε, και τέλος, το "Rockstar" του DaBaby featuring Ricch.
Τον Ιούλιο του 2020 το Billboard ανακοίνωσε ότι ο κατάλογος Hot 100 "δεν θα επιτρέπει στο εξής" τις πωλήσεις φυσικών/ψηφιακών bundles (φυσικά σινγκλ που ακούγονται σε κλαμπ με ψηφιακά κατεβάσματα) να αναφέρονται ως ψηφιακές πωλήσεις, πράγμα που αποτελεί ευρέως διαδεδομένη πρακτική της βιομηχανίας να μην κατασκευάζει και να μην μοιράζει τα βινύλια, τα CD και άλλα φυσικά αντίγραφα στους καταναλωτές επί εβδομάδες ή και μήνες,  αλλά να φτιάχνει το  bundled ψηφιακά κατεβασμένο τραγούδι άμεσα ανταλλάξιμο, μια τακτική που έχει χρησιμοποιηθεί γενικά από καλλιτέχνες όπως οι Γκράντε, Μπίμπερ και 6ix9ine προκειμένου να βελτιώσουν τις θέσεις τους στα τσαρτ. Το Billboard κατέστησε σαφές ότι τα φυσικά αυτά σινγκλ θα προσμετρώνται μόνο όταν παραδίδονται στο καταναλωτικό κοινό.
Το έτος 2020 καταρρίφθηκε το ρεκόρ για τη χρονιά με τις περισσότερες πρώτες εμφανίσεις στην κορυφή του Hot 100, καθώς 12 τραγούδια έκαναν την πρώτη τους εμφάνιση στο τσαρτ και μάλιστα στην κορυφή: "Toosie Slide" του Ντρέικ, "The Scotts" των The Scotts (Scott and Cudi), "Stuck With U" των Γκράντε και Μπίμπερ, "Rain On Me" των Γκάγκα και Γκράντε, "Trollz" των 6ix9ine και Minaj, "Cardigan" της Τέιλορ Σουίφτ, "WAP" της Cardi B's featuring Megan Thee Stallion, "Dynamite" των BTS και το "Franchise" του Σκοτ featuring Young Thug and M.I.A.,το  "Positions " της Γκράντε, το "Life Goes On" των BTS και το "Willow" της Σουίφτ, με τη σειρά που αναφέρθηκαν. Τέλος, το 2020 ήταν και η πρώτη χρονιά στην ιστορία του Hot 100 με περισσότερες από μια συνεργασίες γυναικών εξ ολοκλήρου που έφτασαν στο νούμερο ένα (συνολικά 4).
Σάο Κριστοβάο ντε Φουτεμπόλ ε Ρεγκάτας
Η Σάο Κριστοβάο ντε Φουτεμπόλ ε Ρεγκάτας είναι μια ποδοσφαιρική ομάδα από το Ρίο ντε Τζανέιρο.
Ιδρύθηκε στις 12 Οκτωβρίου 1898. Έδρα της ομάδας είναι το Εστάντιο Φιγκέιρα ντε Μέλο (Estádio Figueira de Melo), χωρητικότητας 8.000 θεατών. Το 2000 συμμετείχε στην Α' Κατηγορία της Βραζιλίας.
Εξωτερικοί σύνδεσμοι
Κατηγορία:Ιδρύσεις ποδοσφαιρικών ομάδων το 1898 Κατηγορία:Ιδρύσεις ποδοσφαιρικών ομάδων το 1943 Κατηγορία:Ποδοσφαιρικές ομάδες Βραζιλίας
Μαζλάν Οθμάν
Η Μαζλάν Μπιντί Οθμάν (Mazlan Binti Othman, γενν. 11 Δεκεμβρίου 1951) είναι Μαλαισιανή αστροφυσικός, η οποία έχει υπήρετήσει σε διάφορα αξιώματα στη χώρα της, καθώς και ως διευθύντρια του Γραφείου Διαστημικών Υποθέσεων του ΟΗΕ (UNOOSA) στη Βιέννη.
Σπουδές
Η Μαζλάν γεννήθηκε στην πόλη Σερεμπάν της Μαλαισίας και πήγε στο Κολέγιο Tunku Kurshiah, ένα διακεκριμένο εσωτερικό σχολείο στη γενέτειρά της. Η ικανότητά της στα μαθηματικά οδήγησε στην εγγραφή της σε ένα πρόγραμμα θετικών επιστημών. Αν και η οικογένειά της την ενθάρρυνε να γίνει γιατρός, εκείνη πήρε την απόφαση να ακολουθήσει τη φυσική. Σπούδασε στο Πανεπιστήμιο του Οτάγκο στο Ντουνέινταν της Νέας Ζηλανδίας με υποτροφία, παίρνοντας το πτυχίο της με άριστα το 1975. Στη συνέχεια διορίσθηκε σε μία θέση στο Εθνικό Πανεπιστήμιο της Μαλαισίας, αλλά διαπραγματεύθηκε μία επέκταση της υποτροφίας της, επέστρεψε στο Οτάγκο και πήρε διδακτορικό στη φυσική-αστροφυσική το 1981 — ήταν το πρώτο διδακτορικό που δόθηκε σε γυναίκα από ιδρύσεως του συγκεκριμένου πανεπιστημίου.
Σταδιοδρομία
Η Μαζλάν επέστρεψε στη Μαλαισία ως η πρώτη αστροφυσικός στην ιστορία της χώρας και επεχείρησε να δημιουργήσει ένα πρόγραμμα αστροφυσικής στο Εθνικό Πανεπιστήμιο της Μαλαισίας και να «χτίσει» το ενδιαφέρον και την κατανόηση της αστρονομίας και των διαστημικών θεμάτων από τον λαό. Διεξήγαγε επίσης έρευνα για ένα εξάμηνο στο Αστεροσκοπείο Κίσο της Ιαπωνίας.
Το ενδιαφέρον της για την εκπαίδευση του κοινού αναγνωρίσθηκε το 1990, όταν ο πρωθυπουργός Μαχάδιρ Μοχάμαντ, υποστηρικτής της παιδείας και των θετικών επιστημών, την τοποθέτησε επικεφαλής της Διευθύνσεως Πλανηταρίων του Υπουργείου Προεδρίας της Κυβερνήσεως, υπεύθυνη για την ανάπτυξη του Εθνικού Πλανηταρίου στην Κουάλα Λουμπούρ. Μετά τα εγκαίνια του πλανηταρίου το 1993, η Μαζλάν διορίσθηκε γενική διευθύντρια της νέας Διευθύνσεως Μελετών Διαστημικής Επιστήμης, όπου άρχισε ένα πρόγραμμα για την ανάπτυξη μικροδορυφόρων. Το επόμενο έτος έγινε καθηγήτρια α΄ βαθμίδας στο Πανεπιστήμιο.
Τον Νοέμβριο του 1999 ο Γενικός Γραμματέας των Ηνωμένων Εθνών Κόφι Ανάν διόρισε τη Μαζλάν διευθύντρια του Γραφείου Διαστημικών Υποθέσεων του ΟΗΕ (UNOOSA), που εδρεύει στη Βιέννη. Ωστόσο, μετά από απαίτηση του Μαλαισιανού πρωθυπουργού Μαχάδιρ, επέστρεψε στη Μαλαισία τον Ιούλιο του 2002, όπου έγινε το πρώτο πρόσωπο που ανέλαβε τη θέση του Γενικού Διευθυντή του Angkasa, του νεοϊδρυθέντος Εθνικού Οργανισμού Διαστήματος της Μαλαισίας, θέση στην οποία παρέμεινε για πέντε χρόνια. Το έργο της εκεί οδήγησε στην πρώτη αποστολή ενός Μαλαισιανού στο διάστημα, του αστροναύτη και ορθοπεδικού χειρουργού Σέιχ Μουζαφάρ Σουκόρ.
Η Μαζλάν επαναδιορίσθηκε διευθύντρια του UNOOSA το 2007 από τον Μπαν Κι-μουν, οπότε επέστρεψε στη Βιέννη. Εκεί ασχολήθηκε μεταξύ άλλων με ζητήματα διεθνούς συνεργασίας στο διάστημα, την πρόληψη συγκρούσεων με διαστημικά απορρίμματα, τη χρήση της διαστημικής τηλεπισκόπησης για βιώσιμη ανάπτυξη, τον συντονισμό του διαστημικού δικαίου μεταξύ των κρατών και τους κινδύνους από αστεροειδείς που περνούν κοντά από τη Γη.
Τον Σεπτέμβριο του 2010 αρκετές ειδησεογραφικές πηγές ανέφεραν ότι ο ΟΗΕ θα διόριζε σύντομα τη Μαζλάν Μπιντί Οθμάν ως «πρέσβειρα» για τυχόν επαφή με εξωγήινο πολιτισμό, βασιζόμενες προφανώς σε σχόλια της αστροφυσικού για τον συντονισμό από τα Ηνωμένα Έθνη της όποιας διεθνούς αποκρίσεως σε μια τέτοια επαφή, καθώς της προγραμματισμένης παρουσίας της σε πάνελ της Βασιλικής Εταιρείας τον ίδιο μήνα με θέμα «Προς μία επιστημονική και κοινωνική ατζέντα για την εξωγήινη ζωή». Ωστόσο, εκπρόσωπος του ΟΗΕ χαρακτήρισε τις αναφορές «ανοησίες», απορρίπτοντας κάθε σχέδιο για την επέκταση των αρμοδιοτήτων του UNOOSA. Αργότερα η Μαζλάν διευκρίνισε ότι η ομιλία της στο πάνελ θα έδειχνε το πώς οι εξωγήινες υποθέσεις θα μπορούσαν να γίνουν θέμα συζητήσεων στον ΟΗΕ.
Μετά τη θητεία της στον ΟΗΕ η Μαζλάν Οθμάν ασχολήθηκε ως μέλος συμβουλευτικών επιτροπών για διαστημικά και επιστημονικά θέματα, δίδαξε ως επισκέπτρια καθηγήτρια και έγινε μέλος της Ακαδημίας Επιστημών της Μαλαισίας. Τον Σεπτέμβριο του 2017 έγινε διευθύντρια του περιφερειακού γραφείου Ασίας και Ειρηνικού του Διεθνούς Συμβουλίου Επιστήμης (ICSU).
Προσωπική ζωή
Σήμερα η Μαζλάν Οθμάν έχει δύο παιδιά και δύο εγγόνια. Ζει μαζί με τη μικρή της κόρη στη Βιέννη.
Εξωτερικοί σύνδεσμοι
Κατηγορία:Αστροφυσικοί Κατηγορία:Μαλαισιανοί αστρονόμοι Κατηγορία:Μαλαισιανοί επιστήμονες
Στέφανος Πετρίτσης
Ο Στέφανος Πετρίτσης (Σάμος 14 Σεπτεμβρίου 1924 – 27 Φεβρουαρίου 2007) ήταν Έλληνας ποδοσφαιριστής και προπονητής ποδοσφαίρου.
Σταδιοδρομία ποδοσφαιριστή
Ως ποδοσφαιριστής διακρίθηκε τη δεκαετία του 1950 με τη φανέλα των Α.Ο. Πεύκης (τότε λεγόταν Α.Ο. Μαγκουφάνας) και Α.Ο. Νέας Ιωνίας (πρώην Όμιλος Φιλάθλων Νέας Ιωνίας).
Σταδιοδρομία προπονητή
Εργάστηκε ως προπονητής σε αρκετούς συλλόγους στην Ελλάδα όπως Δόξα Δράμας, Νίκη Βόλου, Ολυμπιακό Κοζάνης, Α.Γ.Σ. Καστοριά, Α.Ο. Τρίκαλα, Α.Ο. Καβάλα και ΟΦΗ μεταξύ άλλων, ενώ εργάστηκε και στην Κύπρο, αναλαμβάνοντας την τεχνική ηγεσία της Ανόρθωσης.
Επίσης, υπήρξε για πολλά χρόνια στην τεχνική ηγεσία των τμημάτων υποδομής της Ελληνικής Ποδοσφαιρικής Ομοσπονδίας (ΕΠΟ). Ήταν ο προπονητής της μεσογειακής ομάδας της Ελλάδας όταν το 1991 κατέκτησε το χρυσό μετάλλιο νικώντας στον τελικό 3-1 την Τουρκία.